EkBass/fiwiki-20250220-pages-articles huggingface dataset:
Arttu Kapulainen

Arttu Anton Juhana Kapulainen (s. 18. maaliskuuta 1981) on suomalainen näyttelijä, joka on näytellyt useissa suomalaisissa elokuvissa, televisiosarjoissa ja teattereissa varhaisesta nuoruudesta lähtien. Rooleja hänellä on ollut muun muassa Sairaan kaunis maailma (1997), Häjyt (1999), Rukajärven tie (1999) ja vuoden 2017 Tuntematon sotilas -elokuvissa. Kapulainen sai Jussi-palkinnon parhaasta debyytistä vuoden 1996 elokuvasta Tomas. Hän valmistui Teatterikorkeakoulusta keväällä 2011 teatteritaiteen maisteriksi. == Yksityiselämä == Kapulaisen vanhemmat ovat näyttelijä Leena Uotila ja näytelmäkirjailija Henri Kapulainen. Näyttelijä-ohjaaja Erkki Uotila oli hänen isoisänsä. == Filmografia == Elokuva Elokuva Elokuva Vuosi Elokuva Rooli 1987 Lain ulkopuolella Kairosen poika 1994 Koiravarkaat Väiski 1996 Tomas Tomas 1997 Sairaan kaunis maailma Papu Jäänmurtaja Niilo Natunen 1999 Häjyt Roope Karhu Rukajärven tie sotamies Ville Snicker Pikkusisar Usher 2000 Bad Luck Love Vilkku 2002 Kahlekuningas Juhani 2003 Pahat pojat Timo 2004 Skene Sasha Juoksuhaudantie Jani 2005 Caasha Karri 2007 Miehen työ nuori taksikuski 2009 Täällä Pohjantäden alla Arvi Laurila 2010 Vähän kunnioitusta Hande 2013 Valtiopeli 1863 Heikki Heikinpoika 2017 Tuntematon sotilas Susi 2023 Valoa valoa valoa Televisiosarjat Televisiosarjat Televisiosarjat Vuosi Sarja Rooli 1989 Kapulaisia Kapulaisen perheen poika 1989 Seitsemän veljestä Nahkapeitturin lapsi 1997 Vuoroin vieraissa huligaani 1998–1999 Samaa sukua, eri maata Roope 2000 Kylmäverisesti sinun 2001 Siamin tytöt Konsta / Kumo Kerinpika 2004 Tie Eedeniin alikersantti Autio 2011 Taivaan tulet Hande Moska Kunto Kunnas 2012 Kotikatu Veeti Ukkonen 2017–2019 Aallonmurtaja Löpö 2019 Roba opettaja Hillo mies bussissa Sunnuntailounas bestman Tuntematon sotilas Susi 2020 Karppi Mantila 2021 Pala sydämestä Timo Weckström Hotel Swan Helsinki Hutikka 2022 Transport Sami Korvola 2023 Jarkko Tammisen maailma 2024 Konflikti Jusa Soranen == Teatterirooleja == * Rose, Helsingin Kaupunginteatteri (1992) * Sota ja rauha, Helsingin Kaupunginteatteri (1994) * Kun siilit rakastaa, Helsingin Kaupunginteatteri (2000) * Henki, Helsingin Kaupunginteatteri (2001) * Aina jonkun tytär, Aleksanterin Teatteri / Kassandra (2004) * Ykkösketju, Espoon Kaupunginteatteri (2007) * Ähtäriin, KOM-teatteri (2008) * Tyranni Oidipus, Tampereen Teatteri (2009) * Isä, poika ja tärykalvo, Kulttuurikone / Tampereen Työväen Teatteri (2010) * Ronja Ryövärintytär, Ryhmäteatteri (2011) * Ottaa sydämestä, Seela Sella, Kulttuurikone (2013-2014) * Sattumia, KOM-teatteri (2015) * Toimitusjohtaja, Espoon Kaupunginteatteri (2016) == Lähteet == == Aiheesta muualla == * * Luokka:Suomalaiset elokuvanäyttelijät Luokka:Jussi-palkinnon saajat Luokka:Vuonna 1981 syntyneet Luokka:Elävät henkilöt
RAD6000

RAD6000 on PowerPC-pohjainen säteilysuojattu 32-bittinen prosessorityyppi, joka on tunnettu erityisesti NASAn avaruusaluksista. Se tuli kaupallisesti saataville vuonna 1996. RAD6000 kellotaajuus on 33 MHz ja laitteeseen kuuluu prosessorin lisäksi 128 MB:n keskusmuisti. Käyttöjärjestelmänä on tavallisesti VxWorks. Laitteen tehonkulutus on alle 7,5 W. RAD6000 vastaa useiden NASAn avaruuslaitteiden toiminnasta. Sellainen on mm. Spirit ja Opportunity -marsmönkijöissä, Deep Space 1 -luotaimessa ja Spitzer-avaruusteleskoopissa. Vuoteen 2003 mennessä RAD6000 oli myös asennettu kaikkiaan 77 satelliittiin. Prosessorin kappalehinta on noin 250 000 dollaria. == Lähteet == Luokka:Sulautetut järjestelmät Luokka:Suorittimet
Gang Related (soundtrack)

Gang Related on virallinen soundtrack-albumi elokuvasta Rikollisin aikein (Gang Related). 24 kappaletta sisältävän tupla-albumin julkaisivat 7. lokakuuta 1997 Interscope Records sekä Death Row Records ja se nousi ensimmäisellä julkaisuviikollaan suoraan ykkössijalle Billboard 200 listalla. Sitä myytiin 400 989 kappaletta. Albumilla vierailee paljon eri artisteja kuten muun muassa itse elokuvassa näytellyt Tupac Shakur, joka on mukana neljässä kappaleessa. Albumin tunnetuin ja menestynein kappale on 2Pacin esittämä "Made Niggaz", josta kuvattiin myös musiikkivideo. == Kappaleet == Luokka:Vuoden 1997 soundtrackit Luokka:Yhdysvaltalaiset hip hop -albumit Luokka:Hip hop -soundtrackit Luokka:Tupac Shakur
Ulla Eklund

Ulla Maria Eklund (s. 26. maaliskuuta 1938 Lapinjärvi) on suomalainen näyttelijä. Hänen tunnetuin roolinsa on Elina Koskelan rooli Edvin Laineen ohjaamassa elokuvassa Akseli ja Elina (1970). Eklund peri roolin Titta Karakorvelta, joka esitti Elinaa Laineen elokuvassa Täällä Pohjantähden alla (1968). Eklund on viulisti Linda Lampeniuksen äiti, ja hänen aviopuolisonsa oli näyttelijä Börje Lampenius. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1938 syntyneet Luokka:Elävät henkilöt
Tulonsiirto

Tulonsiirto tarkoittaa politiikassa ja kansantaloudessa tulojen siirtoa tulonsaajalta toiselle. Kansantaloudessa valtion tulonsiirrot voidaan käsittää myös negatiivisena verona. Esimerkkeinä tulonsiirroista voidaan mainita eläkkeet, lapsilisät ja opintorahat. Tulonsiirrot ovat osa sosiaaliturvaa, ns. sosiaalinen vakuutus. Keskivertoihminen maksaa tulonsiirtoja yhtä paljon kuin saakin, jolloin hänen voidaan ajatella kustantavan itse oman sosiaaliturvansa. Tulonsiirrot voidaan ajatella myös temporaalisina siirroksina eliniän aikana. Esimerkiksi keskivertoihminen työssäoloaikanaan maksaa verot joilla kustannetaan hänen lapsuutensa lapsilisät, nuoruuden opintotuet, työkatkosten työttömyysturva ja vanhuuden eläkkeet. Ekonomistit erottelevat tulonsiirrot tarkasti muista valtion menoista muun muassa laskiessaan verotaakan rasittavuutta, kun taas tavalliselle kansalaiselle on usein epäselvää mistä verotaakka muodostuu. He saattavat käsittää julkissektorin tuottamien palvelujen nielevän kaikki verotulot, unohtaen tulonsiirrot. Tulonsiirto monimuotoisena käsitteenä voidaan laajentaa kansalaista huomattavasti laajempaankin yksikköön, kuten valtioon. ==Katso myös== *Taloudellinen epätasa-arvo Luokka:Talouspolitiikka Luokka:Sosiaalipolitiikka
Willendorfin Venus

Willendorfin Venus on nuoremmalta paleoliittiselta kivikaudelta peräisin oleva patsas, joka esittää uhkein mittasuhtein kuvattua alastonta naista. Tällaiset ns. venuspatsaat liittyivät ns. Gravetten kulttuuriin. Pienoispatsas on pituudeltaan 11,1 cm. Sen löysi 1908 arkeologi Josef Szombathy Willendorfin kylästä Ala-Itävallasta läheltä Kremsin kaupunkia. Se on veistetty huokoisesta kalkkikivestä, jota seudulla ei esiinny. Pinta on värjätty punaokralla. Veistoksen iäksi on arvioitu 24 000–26 000 vuotta. Veistosta säilytetään Wienin luonnonhistoriallisessa museossa. Willendorfin Venuksen kiviaines on todennäköisimmin peräisin Italiasta Gardajärven lähettyviltä tai mahdollisesti Ukrainan Izjumista. == Lähteet == Luokka:Kivikausi Luokka:Esihistorialliset veistokset Luokka:Itävallan taide Luokka:Itävallan historia Luokka:Ala- Itävalta
Tyyne Saastamoinen

Tyyne Saastamoinen (oik. Tyyne Adele Saastamoinen-Schimmerling; 7. heinäkuuta 1924 Viipuri – 7. joulukuuta 1998 Neuilly-Sur-Seine, Ranska) oli suomalainen toimittaja, suomentaja ja kirjailija, joka asui Ranskassa Pariisissa ja Montpellier’ssä vuodesta 1960. ==Henkilöhistoria== Saastamoinen kirjoitti ylioppilaaksi Lahdessa 1944 ja opiskeli sen jälkeen Helsingin yliopistossa valtiotieteitä. Hän työskenteli 1940-luvun jälkimmäisellä puoliskolla Etelä- Suomen Sanomien ja Lahti-lehden toimittajana. Saastamoisella on tytär ensimmäisestä avioliitostaan ja poika toisesta avioliitostaan. ==Kirjallinen tuotanto== Saastamoinen aloitti novelleilla, mutta siirtyi myöhemmin lyriikkaan ja proosarunoon. Hän myös suomensi ranskalaista kirjallisuutta. ===Teokset=== *Ikoni ja omena, novelleja. Helsinki 1954. Otava. *Tulikukka, novelleja. Helsinki 1957. Otava. *Vanha portti, romaani. Keuruu. 1959. Otava. *Yön sarvet, runoja. Helsinki 1960. Otava. *Jääkausi, runoja. Helsinki 1962. Otava. *Jokainen vuodenaika, runoja. Helsinki 1963. Otava. *Olen lähtenyt kauas, runoja. Helsinki 1965. Otava. *Vieras maa, runoja. Helsinki 1969. Otava. *Ehkä tämä on vain syksyä, runoja. Keuruu 1972. Otava. *Perhosen siivissä keltainen tuuli, runoja. Keuruu 1975. Otava. *Hiljaa, hyvin hiljaa teen päivistäni kirjaa, runoja. Keuruu 1976. Otava. *En etsi vain itseäni, runoja. Keuruu 1978. Otava. *Valitut runot. Keuruu 1975. Otava. *Vielä rannalla kuu, runoja. Keuruu 1982. Otava. *Ruhtinaslintu. Valitut runot 1960–1986. 1987. Otava. *Hiljaiset jumalat, runoja. 1992. Otava. *Tehän tiedätte ajan, runoja. 1994. Otava. *Niin kuin kyyhkynen. Valittu proosa. 1998. Otava. *Le livre de mes jours. 2003. Club Zéro. ===Palkinnot ja tunnustukset=== *Valtion kirjallisuuspalkinto 1964, 1970 *valtion taiteilijaeläke 1985 ==Lähteet== *Tyyne Saastamoinen Lappeenrannan kirjaston sivuilla. ===Viitteet=== Luokka: Suomalaiset kirjailijat Luokka: Suomalaiset novellikirjailijat Luokka: Suomalaiset runoilijat Luokka: Suomentajat Luokka: Suomalaiset toimittajat Luokka: Vuonna 1924 syntyneet Luokka: Vuonna 1998 kuolleet
Linda Davis

Linda Davis (s. 26. marraskuuta 1962) on yhdysvaltalainen country-muusikko. Davis syntyi Teksasissa ja voitti vuonna 1993 Grammyn duetollaan "Does He Love You?" Reba McEntiren kanssa. Hän lauloi paikallisessa radiossa jo 6-vuotiaana ja muutti vuonna 1982 Nashvilleen.http://www.allmusic.com/cg/amg.dll Davis julkaisi vuonna 1988 singlen "All the Good Ones Are Taken", mutta esikoisalbumia saatiin odottaa vuoteen 1991. == Diskografia == * In a Different Light (1991) * Linda Davis (1992) * Shoot for the Moon (1994) * Some Things Are Meant To Be (1996) * I'm Yours (1998) * I Have Arrived (2004) == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1962 syntyneet Luokka:Elävät henkilöt
Lloyd Axworthy

thumb|200px|Lloyd Axworthy vuonna 1999.Lloyd Axworthy PC OC OM (s. 21. joulukuuta 1939 North Battleford, Kanada) on kanadalainen liberaalipuolueeseen kuuluva poliitikko. Hän oli Kanadan ulkoministeri 1996-2000. Sitä ennen hän toimi kolme vuotta työ- ja liikenneministerinä.Parlamentarian file Hänet tunnetaan ihmisoikeuksien ja rauhan edistämisestä maailmalla. Axworthyn tunnetuin saavutus lienee Ottawan miinakieltosopimus.Miinasopimus sinetöitiin Ottawassa Verkkouutiset 1997 == Lähteet == Luokka:Kanadan liberaalipuolueen poliitikot luokka:Kanadan ulkoministerit Luokka:Liikenneministerit Luokka:Työministerit Luokka:Officer of the Order of Canada Luokka:Vuonna 1939 syntyneet Luokka:Elävät henkilöt
Umberto Saba

Umberto Saba, oik. Umberto Poli (1883 Trieste, Italia – 1957 Gorizia, Italia) oli italialainen runoilija. Poli perusti Triesteen antikvaarisen kirjakaupan, jossa taiteilijat alkoivat kokoontua. Juutalaisena hän joutui toisen maailmansodan aikana lähtemään perheensä kanssa maanpakoon. Saban ensimmäinen runokokoelma Poesie ilmestyi 1911. Merkittävin kokoelma Il cansionere ilmestyi 1921, mutta 1961 ilmestyneessä painoksessa on hänen koko runotuotantonsa. Saban runot ovat vapaamittaisia. Runous on arkista ja näennäisen helppotajuista. Aihepiiri liikkuu oman elämän tapahtumissa. Saba kirjoitti myös novelleja, mutta ainoa romaani jäi kesken ja ilmestyi hänen kuolemansa jälkeen. ==Teokset== * Il canzoniere (1947) Kootut runot. ===Suomennettu tuotanto=== * Mitä tehtävää runoilijoilla vielä on?; suomentanut Teemu Manninen, julkaisussa Ikuinen kertosäe: Tuli&Savu; -juhlakirja, Nihil interit 2015 ISBN 978-952-9886-26-5 ;Runoja LähdeUmberto Saba, Luettelo suomennetuista runoista. Lahden kaupunginkirjaston runotietokanta. Päivitetty 27.8.2021, viitattu 29.8.2021 Suomennettuja runoja antologiassa Italian runoutta 1900-luvulta: 33 runoilijaa – 120 runoa, toim. Rolando Pieraccini, Helsinki: Lauttasaari Press 2004 ISBN 951-97511-7-3 * Helmikuun ilta, suom. Unto Paananen * Lehti (Foglia), suom. Hannimari Heino * Vuohi (La capra), suom. Hannimari Heino Aale Tynnin suomentamia runoja antologiassa Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, 2004 ISBN 951-0-29121- * Meren rannalla (In riva al mare) Tuhat laulujen vuotta 1974, 2004 * Vuohi (La capra) Tuhat laulujen vuotta 1957, 1974, 2004 ==Lähteet== Luokka:Italialaiset runoilijat Luokka:Vuonna 1883 syntyneet Luokka:Vuonna 1957 kuolleet
Idänpään-Heikkilä

Idänpään-Heikkilä, Idänpää-Heikkilä ja Idänpää ovat suomalaisia nimiä. Niihin pohjautuvia artikkeleita: ; Henkilöt * Juhana Idänpään-Heikkilä (e. Helin, e. Heikkilä, 1818–1890), rusthollari ja valtiopäivämies Vanajan Idänpäästä *Juhana E. Idänpään-Heikkilä (1937–2015), lääkäri ja professori *Juhana J. Idänpään-Heikkilä (s. 1966), lääkäri ja farmakologian dosentti ;Paikat *Idänpää, kylä lakkautetussa Vanajan kunnassa, joka nykyisin on Hämeenlinnan kaupunginosa. Luokka:Luettelot henkilöistä sukunimen mukaan
Willy Mairesse

Willy Mairesse (1. lokakuuta 1928 Momignies, Vallonia, Belgia – 2. syyskuuta 1969 Oostende, Flanderi, Belgia) oli belgialainen kilpa-autoilija. Hän osallistui Formula 1 -sarjaan kausilla 1960–1963 ja 1965. Mairesse osallistui yhteensä 13 Grand Prix -kilpailuun, ja saavutti 7 MM-pistettä ja yhden palkintosijan vuoden Italian osakilpailusta. Toisen pistesijansa hän saavutti vuoden 1962 Italian osakilpailussa oltuaan neljäs. Mairesse ajoi kuudessa MM- sarjan ulkopuolisessa kilpailussa, joista voitti kaksi. Kaudella Mairesse kärsi loukkaantumisista, kun hän loukkaantui ensin Le Mansin 24 tunnin ajoissa ja Saksan osakilpailussa hänet lennätettiin kolarin jälkeen sairaalahoitoon. Mairesse loukkaantui Le Mansin 24 tunnin ajossa vuonna 1968 sattuneessa onnettomuudessa niin pahasti, että hänen piti lopettaa uransa. Tämän seurauksena Mairessen mielenterveys romahti ja hän teki itsemurhan hotellihuoneessaan Ostendissa syyskuussa 1969. Mairessen viimeisen F1-kilpailun katsotaan olleen kauden 1965 Belgian GP, mutta hän ei lähtenyt kilpailussa. Kilpa-ajajan uransa lisäksi Mairesse toimi myös myyntiedustajana, joka myi muun muassa Hondan mopoja ja moottoroituja työkaluja. ==Formula 1 -tulokset== Vuosi Talli 1 2 3 4 5 6 7 8 9 10 Sijoitus Pisteet 1960 Ferrari ARG MON INDY DUT BEL Kesk. FRA Kesk. GBR POR ITA 3 USA 19\. 4 1961 ENB, Lotus, Ferrari MON DUT BEL Kesk. FRA Kesk. GBR GER Kesk. ITA USA 28\. 0 1962 Ferrari DUT MON 7 BEL Kesk. FRA GBR GER ITA 4 USA RSA 14\. 3 1963 Ferrari MON Kesk. BEL Kesk. DUT FRA GBR GER Kesk. ITA USA MEX RSA 32\. 0 1965 Scuderia Centro Sud RSA MON BEL DNS FRA GBR DUT GER ITA USA MEX \- 0 ==Lähteet== *Stats F1 === Viitteet === Luokka:Belgialaiset Formula 1 -kuljettajat Luokka:Itsemurhan tehneet Luokka:Vuonna 1928 syntyneet Luokka:Vuonna 1969 kuolleet
Tarttila

Tarttila on kylä, joka sijaitsee noin 15 kilometrin päässä Valkeakosken keskustasta etelään lähellä Akaan rajaa ja Helsinki–Tampere-moottoritietä (valtatie 3). Tarttilassa sijaitsee Visavuori, Emil Wikströmin taiteilijakoti. Tarttilassa toimii kyläyhdistys. Tarttilan koulussa on luokat 1-6\. Lähellä Tarttilaa on Päivölän opisto. ==Aiheesta muualla== *Saarioispuolen kyläyhdistyksen sivu *Tarttilan koulu Luokka:Sääksmäen kylät
Idänpää

Idänpää on Hämeenlinnan 16. kaupunginosa ja lähiö. Se sijaitsee noin kolme kilometriä keskustasta itään entisen Idänpään kylän paikalla. Kylä sijaitsi Katumajärven päässä kaupungin itäpuolella, mistä johtuu alueen nimi. Idänpään liikekeskustan tuntumassa valtatie 10 risteää keskustaan suuntautuvan Viipurintien kanssa. Alueella sijaitsevat muun muassa Idänpään terveysasema, Päivärinteen palvelutalo, S-Market, Alko, R-kioski, Idänpään Torppa sekä autoliikkeitä, huoltoasemia ja katsastuskonttori. Idänpään naapurikaupunginosia ovat Hätilä, Sairio, Ruununmylly, Kappola ja Katinen. 1800-luvun valtiopäivämies Juhana Idänpään-Heikkilä oli kotoisin Idänpäästä, mistä hänen lisänimensäkin on peräisin. Idänpään-Heikkilän mukaan nimetyssä Juhananpuistossa sijaitsee yhä hänen rakennuttamansa kivinen jyväaitta. ==Lähteet== * Luokka:Hämeenlinnan lähiöt
Skitsenkefalia

Skitsenkefalia (aivorakoiluhuokoistuma) on synnynnäinen aivoepämuodostuma. Oireina saattaa olla kehitysvammaisuutta, CP-vamma ja epilepsia. Skitsenkefalian aiheuttaa geenivirhe kymmenennen kromosomin pitkässä varressa. Oireyhtymästä tunnetaan muodot I ja II. II-tyyppi on vaikea-asteinen muoto, johon kuuluu toisinaan lihasvelttoutta, kävely- ja puhekyvyttömyyttä sekä sokeus. Skitsenkefalia kuvattiin ensimmäistä kertaa vuonna 1946. Oireyhtymän maailmanlaajuisesta esiintyvyydestä ei ole tarkoin tutkittua tietoa. Luokka:Oireyhtymät
Sabahattin Ali

Sabahattin Ali, myös Sabaheddin Ali, (1906 Gümülcine, Osmanien valtakunta – 1948 Kırklareli, Turkki) oli turkkilainen kirjailija ja saksan kielen opettaja. Sabaheddin joutui vankilaan (1932–1933) kirjoitettuaan satiirisen runon vallanpitäjiä vastaan. Vuodesta 1938 hän toimi musiikinopettajana Ankaran konservatoriossa ja myöhemmin Ankarassa toimittajana. Marko Paşan -lehdessä toimittajana ollessaan hän joutui jälleen vankilaan ja kuoli hämärissä oloissa yrittäessään pakoa Bulgariaan. Sabaheddin aloitti realistisen kertomuksen Turkin kirjallisuudessa. Hän kuvasi erityisesti maaseudun epäkohtia. ==Lähteet== ==Teokset== *Değirmen (1935) *Kağnı (1936) *Ses (1937) *Yeni Dünya (1943) *Sırça Köşk (1947) Luokka:Turkkilaiset kirjailijat Luokka:Turkkilaiset toimittajat Luokka:Vuonna 1906 syntyneet Luokka:Vuonna 1948 kuolleet
Ranskan presidentinvaali 2007

Ranskan presidentinvaali 2007 järjestettiin huhti-toukokuussa 2007. Keskustaoikeistolainen Nicolas Sarkozy voitti vaalin ja hänestä tuli uusi presidentti viideksi vuodeksi. Ensimmäisen kierroksen suora kansanäänestys 12. ehdokkaan välillä järjestettiin sunnuntaina 22. huhtikuuta 2007. Yksikään ehdokas ei saanut 50 % tai suurempaa kannatusta, joten toinen kierros järjestettiin 6. toukokuuta 2007 kahden eniten ääniä saaneen ehdokkaan välillä, jotka olivat Nicolas Sarkozy ja Ségolène Royal. Järjestyksessään vaali oli Viidennen tasavallan yhdeksäs. Ensimmäisen kierroksen äänestysprosentti oli 83,77 ja toisen 83,97. == Ehdokkaat == Ranskan presidentinvaalin 2007 tulokset 22. huhtikuuta ja 6. toukokuuta 2007 Kandidaatti Puolue 1. kierros 2. kierros Asema toisella kierroksella Äänet % Äänet % Nicolas Sarkozy Union pour un mouvement populaire 31,18 % 53,06 % Selviytyi Ségolène Royal Sosialistipuolue, PRG:n ja MRC:n tukema 25,87 % 46,94 % Selviytyi François Bayrou Union pour la démocratie française, AL:n, Cap21, le MEI, PF ja RCF tukema 6 820 119 18,57 % Ei testamentannut ääniään. Jean- Marie Le Pen Front national, MNR ja PP:n tukema 10,44 % Kehotti jättämään äänestämättä. Olivier Besancenot Ligue communiste révolutionnaire 04,08 % Kehotti osoittamaan mieltään 1. toukokuuta sosialiipalvelujen puolesta ennen kuin kehotti äänestämään Nicolas Sarkozya vastaan tukematta SégolÈne Royalia.. Philippe de Villiers Mouvement pour la France 02,23 % Kehotti äänestämään Nicolas Sarkozya. Marie-George Buffet Gauche populaire et antilibérale, PCF:n tukema 01,93 % Kehotti äänestämään Ségolèn Royalia. Dominique Voynet Vihreät, RPS:n tukema 01,57 % Kehotti äänestämään Ségolèn Royalia. Arlette Laguiller Lutte ouvrière 01,33 % Kehotti äänestämään Ségolèn Royalia. José Bové Ei puoluetta, CIUN;n tukema 01,32 % Kehotti äänestämään Ségolèn Royalia. Frédéric Nihous Metsästys, Kalastus, Luonto, Perinne 01,15 % Kehotti hylkäämään « Vihreiden inspiroiman rankaiseva ekologisuuden » ja « eikä antanut kandidaattien huijata itseään ». Gérard Schivardi Comité national pour la reconquête des services publics, PT tukema 00,34 % Ei kertonut. Äänesti tyhjää « henkilökohtaisesti ». Ilmaistut äänet 98,56 % 95,80 % Absoluuttinen enemmistö 50 % Hylätyt 1,44 % 4,20 % Äänestäneet 83,77 % 83,97 % Pidättäytyminen 16,23 % 16,03 % Rekisteröityneet äänestäjät Résultats officiels du Conseil constitutionnel : premier tour, second tour == Katso myös == *Ranskan presidentinvaalit == Lähteet == == Aiheesta muualla == *Vaalin viralliset tulokset Ranskan sisäministeriön sivuilla *Koko maan äänimäärät *Tuloskartta (Libération) *Explanation of the French presidential election 2007 Luokka:Vuoden 2007 vaalit
Mannasuurimo

Mannasuurimot eli mannaryynit (vehnäsuurimot) ovat viljavalmiste. Mannasuurimot valmistetaan erottamalla vehnänjauhatuksen yhteydessä karkeat ydinrakeet mannasuurimoiksi. Niitä käytetään yleisimmin puurojen, vellien ja erilaisten jälkiruokien valmistukseen tai leivonnaisten kuohkeuttamisessa. Ne on säilytettävä kuivassa ja viileässä, suojassa voimakkailta hajuilta. Mannasuurimoiden keittoaika vaihtelee tyypeittäin ja on keskimäärin 5–10 minuuttia. Mannaryyneiksi kutsuttiin alkuaan ojasorsimon jyvistä valmistettuja suurimoita, joita tuotettiin varsinkin Puolassa ja Itämerenmaakunnissa.Tietosanakirja 1909, osa 11, Hakusana: Mannaryynit. Verkossa Ojasorsimoa ei viljelty, vaan se kasvoi luonnonvaraisena kosteissa notkelmissa. Jyviä kerätessä alle levitettiin kangas ja kasveja ravisteltiin. Irronneet jyvät olivat pienempiä kuin hirssinjyvät, ja kun niiden ruskeat siemenkuoret poistettiin, saatiin niiden vaaleankeltainen hirssin kaltainen väri esiin. Suomessa 1920-luvulla mannaryynit tehtiin vehnästä. ==Katso myös== * Mannapuuro * Bulgur * Kuskus ==Lähteet== == Aiheesta muualla == * Reseptejä Luokka:Viljatuotteet Luokka:Ruoka-ainekset Luokka:Seulonnan keskeiset artikkelit
Zetti

Armelino Donizetti Quagliato, pelaajanimeltään Zetti (s. 10. tammikuuta 1965 Capivari, Brasilia) on brasilialainen jalkapallomaalivahti. Pelaajauransa jälkeen hän on toiminut eri joukkueiden valmentajana Brasilian Série A:ssa. Zetti pelasi koko uransa Brasiliassa. Parhaat saavutukset hän sai pelatessaan São Paulo Futebol Clubessa vuosina 1990–1996. Brasilian jalkapallomaajoukkueessa hän pelasi 17 maaottelua. Zetti oli kakkosmaalivahti Brasilian joukkueessa, joka voitti maailmanmestaruuden vuoden 1994 MM- kisoissa. == Joukkueet == === Pelaajana === * 1983 Toledo Futebol Clube * 1984 Sociedade Esportiva Palmeiras * 1985 Londrina Esporte Clube * 1986 Guarani Futebol Clube * 1987–1989 SE Palmeiras * 1990–1996 São Paulo FC * 1996–1999 Santos Futebol Clube * 2000 Fluminense Football Club * 2001 União Agrícola Barbarense Futebol Clube * 2001 Sport Club do Recife === Valmentajana === * Paulista Futebol Clube * Guarani FC * Fortaleza Esporte Clube * Associação Desportiva São Caetano * Esporte Clube Bahia * Associação Atlética Ponte Preta * Paraná Clube == Saavutuksia == * Maailmanmestaruus 1994 * Copa Libertadores 1992 ja 1993 * Recopa Sudamericana 1993 ja 1994 * Intercontinental Cup 1992 ja 1993 * Libertadores supercup 1994 * Campeonato Brasileiro 1991 * Campeonato Paulista 1991 ja 1992 == Lähteet == == Aiheesta muualla == * Pelaajakortti sambafoot.comissa Luokka:Brasilialaiset jalkapallomaalivahdit Luokka:Jalkapallon maailmanmestarit Luokka:Brasilialaiset jalkapallovalmentajat Luokka:Vuonna 1965 syntyneet Luokka:Elävät henkilöt
Gordini

Gordini oli Formula 1-talli vuosina 1950-1956. Amédéé Gordini, autosuunnittelija perusti tallin 1950, ja jo vuonna 1952 Gordinin autot olivat ainoat, jotka pystyivät pistämään kampoihin Ferrarille. Alussa Gordini teki paljon yhteistyötä Simcan kanssa. Gordinit olivat nopeita ja kevyitä, mutta harvemmin kestivät koko kisan pituutta. Positiivinen poikkeus oli MM-sarjaan kuulumaton Reimsin GP, jossa Jean Behra oli ylivoimainen Gordinilla. MM- sarjassa Gordini saavutti muutaman palkintopallisijoituksen, mutta F1-autojen kehitysvauhti oli jo 1950-luvulla liian kovaa pienelle tallille. Amédéé Gordini myi tallinsa Renault'lle ja jäi firmaan tekemään kehitystyötä. == Formula 1 -saavutukset == Palkintosijat Nro Kilpailu Kuljettaja 1 Sveitsin GP 1952 Jean Behra 2 Belgian GP 1952 Robert Manzon Paalupaikat Nro Kilpailu Kuljettaja 1 Nopeimmat kierrokset Nro Kilpailu Kuljettaja 1 Britannian GP 1954 Jean Behra ==Formula 1 -tulokset== Lihavoitu merkitsee paalupaikkaa ja kursivoitu kilpailun nopeinta kierrosta. Vuosi Valmistaja Moottori Kuljettajat 1 2 3 4 5 6 7 8 9 Simca Gordini Type 15 Gordini S4 GBR MON 500 SUI BEL FRA ITA Robert Manzon Kesk. 4 Kesk. Maurice Trintignant Kesk. Kesk. Simca Gordini Type 15 Gordini S4 SUI 500 BEL FRA GBR GER ITA ESP André Simon Kesk. Kesk. 6 Kesk. Robert Manzon Kesk. 7 Kesk. 9 Maurice Trintignant Kesk. Kesk. Kesk. Kesk. Aldo Gordini Ksk. Gordini Type 16 Gordini S6 SUI 500 BEL FRA GBR GER NED ITA Robert Manzon Kesk. 3 4 Kesk. Kesk. 5 14 Jean Behra 3 Kesk. 7 5 Kesk. Kesk. Johnny Claes 8 Prinssi Bira Kesk. 11 Maurice Trintignant Kesk. Kesk. 6 Kesk. Simca Gordini Type 15 Simca S4 Max de Terra Kesk. Gordini S4 Prinssi Bira Kesk. 10 Johnny Claes Kesk. 14 DNQ Robert O'Brien NC Maurice Trintignant 5 Paul Frère Kesk. Gordini Type 16 Gordini S6 ARG 500 NED BEL FRA GBR GER SUI ITA Jean Behra 6 Kesk. 10 Kesk. Kesk. Kesk. Maurice Trintignant 7† 6 5 Kesk. Kesk. Kesk. Kesk. 5 Harry Schell 7† Kesk. 7 Kesk. Kesk. Kesk. 9 Robert Manzon Kesk. Carlos Menditeguy Kesk. Roberto Mieres NC Kesk. 6 Fred Wacker 9 Simca Gordini Type 15 Gordini S4 Pablo Birger Kesk. Georges Berger Kesk. Gordini Type 16 Gordini S6 ARG 500 BEL FRA GBR GER SUI ITA ESP Jean Behra DSQ Kesk. 6 Kesk. 10 Kesk. Kesk. Kesk. Élie Bayol 5 Roger Loyer Kesk. Paul Frère Kesk. Kesk. Kesk. André Pilette 5 9 Kesk. Jacques Pollet Kesk. Kesk. Georges Berger Kesk. Clemar Bucci Kesk. Kesk. Kesk. Kesk. Fred Wacker Kesk. 6 Gordini Type 16 Gordini S6 ARG MON 500 BEL NED GBR ITA Élie Bayol Kesk. Kesk. Jesus Iglesias Kesk. Pablo Birger Kesk. Robert Manzon Kesk. Kesk. Kesk. Jacques Pollet 7 10 Kesk. Hermano da Silva Ramos 8 Kesk. Kesk. Mike Sparken 7 Jean Lucas Kesk. Gordini Type 32 Gordini S8 ARG MON 500 BEL FRA GBR GER ITA André Pilette 6† DNS Élie Bayol 6† Robert Manzon 9 9 Kesk. Kesk. Hermano da Silva Ramos 8 Kesk. Kesk. Andre Milhoux Kesk. Gordini Type 16 Gordini S6 Hermano da Silva Ramos 5 Robert Manzon Kesk. André Pilette 11 André Simon 9 † = Jaettu auto. ==Huomioita== ==Lähteet== Luokka:Ranskalaiset Formula 1 -tallit Luokka:Formula 1 -valmistajat
Hello Kitty

pienoiskuva|The Hello Kitty Airbus A330-200 vuonna 2008. Hello Kitty () on joukko japanilaisen Sanrio-yhtiön hahmoja, joista tunnetuin on kuvitteellinen hahmo Kitty White. Kitty esiintyy sarjakuvissa ja animaatiosarjoissa sekä on myös koristeaihe laajassa Hello Kitty -tuotesarjassa. Kitty on valkoinen, keltanenäinen kissamainen hahmo, jonka vasemmassa korvassa on yleensä punainen rusetti. Usein Hello Kitty -sanaa käytetäänkin virheellisesti viittaamaan itse Kitty White -hahmoon. Kitty White ei vastoin yleistä uskomusta ole kissa, vaan pieni tyttö. Hahmo on britti, rakastaa omenapiirakkaa ja hänen vanhempiensa nimet ovat George ja Mary White. Kittyn suunnitteli Yūko Shimizu vuonna 1974 rahakukkaron koristekuvaksi Sanriolle. Hello Kitty -tuotevalikoima on sittemmin laajentunut kattamaan muun muassa koriste-esineet, vaatteet, nuket, tarrat, koulutarvikkeet, kortit, ilmapallot ja folioilmapallot. Kitty Whitesta on tullut Sanrion monista hahmoista maailmanlaajuisesti suosituin. Suomessa Egmont julkaisee Hello Kitty -lehteä. Hello Kitty on myös vakiosarja japanilaisessa shōjomangalehti Ribonissa. Kitty Whitesta on tehty myös useita animaatiosarjoja, joista yhtä on näytetty Suomessa Sub Juniori- ja Sub- kanavilla. == Perhe == Kittyn perheeseen kuuluu Kittyn lisäksi isä (George White), äiti (Mary White) ja Kittyn kaksossisko Mimmy. Kittyn ystäviä ovat muun muassa apinasisarukset Tim ja Tammy, Kathy-pupu, Fify-lammas, Tracy- majava ja Jody-koira. Kittyn pituus on viisi omenaa ja paino kolme omenaa. Kittyllä on myös kissa nimeltä Charmmy. == Lähteet == == Aiheesta muualla == * Sanrion kotisivu Luokka:Kuvitteelliset kissat Luokka:Japanilaiset televisiosarjat Luokka:Leikkikalut Luokka:Sanrion hahmot Luokka:Seulonnan keskeiset artikkelit
Konseptiauto

thumb|250px|Peugeot Proxima-konseptiauto. Konseptiauto on prototyyppi, jossa esitellään automerkin tai mallin uutta muotoilua ja tekniikkaa. Autot esitellään yleensä ensimmäistä kertaa suurissa autonäyttelyissä. Valmistaja testaa näin uudistuksia medialla ja yleisöllä ja kehittää palautteen pohjalta tulevaa tuotantoautomallia. Autot saattavat olla hyvinkin moderneja ja niitä valmistetaan harvoin useita kappaleita eivätkä ne myöskään päädy sellaisenaan tuotantoon. Kuuluisan automuotoilijan Harley J. Earlin luoma Buick Y-Job vuodelta 1938 oli ensimmäinen tunnettu konseptiauto. ==Tunnettuja konseptiautoja== * Buick Y-Job (1938) – Ensimmäinen konseptiauto. * General Motors Firebird (1953, 1956, 1959) – Harley Earlin suunnitelemat kolme suihkuhävittäjien näköistä urheiluautoa. * Audi Avus Quattro (2001) – Tokion autonäyttelyssä esitelty tehokas urheiluauto. * Holden Efijy (2005) – Australialaisen Holdenin suunnittelema retrohenkinen kunnianosoitus merkin alkuajoille. * Saab Aero-X (2006) – Saabin palkittu bioetanolilla toimiva merkin lentokonehistoriaa kunnioittava urheiluauto. * Volvo YCC (2004) – Auton suunnittelijoina oli pelkästään naisia, joka korostui useissa käytännöllisissä yksityiskohdissa. ==Katso myös== *Facelift (autosuunnittelu) *Autoteollisuus == Lähteet == *
Amon (Formula 1 -talli)

Amon oli kilpa-ajaja Chris Amonin epäonnistunut yritys perustaa oma Formula 1 -talli. Hän rahoitti suurimman osan projektista itse, ja hänelle jäi yrityksestä suuret velat. Gordon Fowell suunnitteli Amon-Ford AF101:n perinteisen kaavan mukaan, joskin autossa oli eräitä myöhemmin yleistyneitä ratkaisuja, kuten polttoainetankin sijoittaminen kuljettajan ja moottorin väliin sekä titaanin käyttäminen auton ripustuksissa. Ensiesiintyminen Formula 1:ssä oli 1974 Espanjan GP:ssä, jossa Amon selviytyi 23. lähtöruutuun. Kilpailussa hän keskeytti jarruvian vuoksi. Yritykset päästä mukaan seuraaviin viiteen kilpailuun epäonnistuivat ja talli päätti sulkea ovensa. == Tulokset kilpailuittain == Kesk. = keskeytys, DNQ = karsiutui, DNS = ei lähtenyt Vuosi Talli Valmistaja Moottori Renkaat Kuljettajat 1 2 3 4 5 6 7 8 9 10 11 12 13 14 15 Pisteet Sijoitus Chris Amon Racing Brabham BT11 BRM V8 MON BEL FRA GBR NED GER ITA USA MEX 0 \- Chris Amon DNQ Dalton-Amon International Amon AF101 Cosworth V8 ARG BRA RSA ESP BEL MON SWE NED FRA GBR GER AUT ITA CAN USA 0 \- Chris Amon Kesk. DNS DNQ DNQ Larry Perkins DNQ ==Lähteet== Luokka:Uusiseelantilaiset Formula 1 -tallit Luokka:Formula 1 -valmistajat
Lin Yutang

Lin Yutang, myös Lin Jutang (10. lokakuuta 1895 – 26. maaliskuuta 1976) oli kiinalainen kirjailija, joka kirjoitti sekä kiinaksi että englanniksi. Hänen tuotantonsa käsittää mietekirjoja, romanttisesti Kiinaa kuvaavia romaaneja ja Kiinaa käsitteleviä kirjoja. Hän myös käänsi klassisia kiinalaisia tekstejä englanniksi. Linin merkittävimmpiä teoksia on vuonna 1937 ilmestynyt Maallinen onni. Siitä oli Linin kuollessa otettu englanniksi yli 40 painosta, ja se oli silloin käännetty ainakin 15 kielelle. Lin toimi Singaporen yliopiston ensimmäisenä rehtorina. Hän erosi huhtikuussa 1955, koska hänen kommunismin vastaista vakaumustaan oli arvosteltu. Taiwanin hallitus tarjosi Linille useita kertoja korkeaa hallinnollista asemaa, mutta Lin kieltäytyi. Hän vietti elämänsä loppupuolen vuoroin Hongkongissa ja Taiwanissa. Hän kuoli Hongkongissa Queen Maryn sairaalassa vuonna 1976. Lin oli naimisissa, ja pariskunnalla oli kaksi tytärtä. ==Suomennetut teokset== * Juniper Loa, romaani, 1965 * Keisarinna Wu, romaani, 1967 * Kuuluisia kiinalaisia tarinoita, 1955, 2. p 1988 * Lehti tuulessa, romaani, 1964 * Leski, nunna ja kurtisaani, kolme kiinalaista tarinaa, 1953, 4. p. 1964 * Lootus puhkeaa kukkaan, romaani Nyky-Kiinan elämästä : 1–2, 1946 * Maallinen onni (The importance of living), suomentanut Sakari Saarikivi. WSOY 1948, 10. p. 1992 ISBN 951-0-12271-8 * Maani ja kansani, 1942, 2. p., 1954 * Pakanasta kristityksi, 1961 * Punainen pioni, 1962, 5. p. 1986 * Punainen portti romaani kaukaisesta maasta (The vermilion gate: a novel of a far land), suomentanut J. A. Hollo. WSOY 1954, 3. p. WSOY 1998 ISBN 951-0-22350-6 * Vastavirran ilot, 1963 * Viattomien pakomatka, 1966 * Ymmärtämisen taito, valikoima kiinalaista kirjallisuutta, 1962 == Lähteet == ==Aiheesta muualla== Luokka:Kiinalaiset kirjailijat Luokka:Vuonna 1895 syntyneet Luokka:Vuonna 1976 kuolleet
R.E.X. Records

R.E.X. Records oli itsenäinen levy-yhtiö, joka toimi 1980-luvun lopulta lähtien, kunnes ajautui taloudellisiin vaikeuksiin vuonna 1995. Yhtiö oli erityisen aktiivinen kristillisen metallimusiikin parissa, vaikka sen tiettyjen yhtyeiden kuten Circle of Dustin tuotantoa myytiin erityisesti maallisissa levykaupoissa.Seay, Davin (1995-04-29) "Gospel grunge & righteous rap: christian music alternatives make waves". Billboard Magazine, nro 107, lehti 17, s. 34. Tytäryhtiöitä olivat Storyville Records ja Street Level Records, jotka perusti Randy Stonehill. Diamante Music Group jakeli yhtiön levyjä kristillisillä markkinoilla vuoteen 1994 saakka, kunnes jakelija vaihdettiin Light Distributioniin, jonka omisti Platinum Entertainment.Darden, Bob (1994-08-13) "R.E.X. in deal with Light Distrib; pact covers Christian marketplace". Billboard Magazine nro. 106 lehti 33, s. 8. Valtavirran markkinoilla yhtiön tuotantoa jakeli R.E.D., jonka omisti Relativity Records. R.E.X. Recordsin entinen työntekijä Alex Parker perusti Flying Tart -yhtiön vuonna 1990. ==Merkittäviä artisteja== * Argyle Park * Believer * Circle of Dust * The Choir * Code of Ethics * Crashdog * Crimson Thorn * Fleming & John * Four Living Creatures * Haven * Hot Pink Turtle * The Lead * Leaderdogs for the Blind * Living Sacrifice * Randy Rose * Mercy Rule * Paramaecium * Passafist * Sacrament * Six Feet Deep * Sixpence None the Richer * Sweet Nectar * The Throes ==Lähteet== ==Aiheesta muualla== * Circle of Dust -yhtyeen Klaytonin haastattelu koskien R.E.X. Recordsia Luokka:Yhdysvaltalaiset levy- yhtiöt
Connaught Engineering

Connaught Engineering (tai lyhyemmin Connaught) oli Formula 1 -autoja ja urheiluautoja valmistava yritys, joka esiintyi Formula 1 -sarjassa vuosina –. Tallin perustivat suunnittelija Rodney Clarke ja insinööri Mike Oliver. Auton ajettavuus oli hyvä, mutta moottoritehoissa se jäi paljon jälkeen aikansa parhaista. MM-sarjan ulkopuolella talli saavutti voittojakin, mutta MM- sarjassa paras saavutus oli Ron Flockhartin kolmas sija Italian GP:ssä 1956. == Formula 1 -saavutukset == Palkintosijat {| class="wikitable" style="font- size: 85%;" Nro Kilpailu Kuljettaja 1 Italian GP 1956 Ron Flockhart ==Formula 1-tulokset== Vuosi Valmistaja Moottori Kuljettajat Talli 1 2 3 4 5 6 7 8 9 10 11 Sijoitus Pisteet SUI 500 BEL FRA GBR GER NED ITA - - Connaught Type A Lea- Francis L4 Ken Downing Ken Downing Kesk. Connaught Engineering Ken Downing 9 Eric Thompson 5 Kenneth McAlpine 16 Kesk. Stirling Moss Kesk. Dennis Poore 4 Connaught Racing Syndicate 12 ARG 500 NED BEL FRA GBR GER SUI ITA - - Connaught Type A Lea-Francis L4 Kenneth McAlpine Connaught Engineering Kesk. Kesk. 13 NC Stirling Moss 9 Roy Salvadori Kesk. Kesk. Kesk. Kesk. Kesk. Prinssi Bira Kesk. 7 Kesk. Jack Fairman NC Johnny Claes Ecurie Belge Kesk. 12 Kesk. Kesk. André Pilette NC Ian Stewart Ecurie Ecosse Kesk. Tony Rolt Rob Walker Racing Team Kesk. ARG 500 BEL FRA GBR GER SUI ITA ESP - - Connaught Type A Lea-Francis L4 Leslie Marr Leslie Marr 13 Bill Whitehouse Bill Whitehouse Kesk. Don Beauman Sir Jeremy Boles 11 Leslie Thorne Ecurie Ecosse 14 John Riseley-Prichard Rob Walker Racing Team Kesk. ARG MON 500 BEL NED GBR ITA - - Connaught Type B Alta L4 Kenneth McAlpine Connaught Engineering Kesk. Jack Fairman DNS Tony Rolt Kesk.‡ Peter Walker Kesk.‡ Leslie Marr Leslie Marr Kesk. ARG MON 500 BEL FRA GBR GER ITA - - Connaught Type B Alta L4 Archie Scott Brown Connaught Engineering Kesk. Desmond Titterington Kesk. Jack Fairman 4 5 Ron Flockhart 3 Les Leston Kesk. Piero Scotti Piero Scotti Kesk. ARG MON 500 FRA GBR GER PSC ITA - - Connaught Type B Alta L4 Stuart Lewis- Evans Connaught Engineering 4 Ivor Bueb Kesk. ARG MON NED 500 BEL FRA GBR GER POR ITA MOR - 0 Connaught Type B Alta L4 Ivor Bueb Bernie Ecclestone Kesk. Bruce Kessler DNQ Paul Emery DNQ DNQ Jack Fairman Kesk. Bernie Ecclestone DNQ MON 500 NED FRA GBR GER POR ITA USA - 0 Connaught Type C Alta L4 Bob Said Connaught Cars / Paul Emery Kesk. ‡ = Jaettu auto. ==Huomioita== ==Lähteet== Luokka:Brittiläiset Formula 1 -tallit Luokka:Formula 1 -valmistajat
Blade of the Immortal

Blade of the Immortal () on japanilaisen Hiroaki Samuran vuosina 1994–2012 julkaistu toimintapainotteinen manga-sarjakuva. Se on voittanut lukuisia palkintoja, joista merkittävin on kenties Eisner-palkinto parhaasta ulkomaisen sarjakuvan yhdysvaltalaisjulkaisusta vuodelta 2000. Sarjakuvan tapahtumat sijoittuvat Tokugawa-kauden Japaniin, tarkemmin sanottuna 1780-luvulle. Sarjakuvan päähenkilö on Manji, joka on liki kuolematon soturi. Hänen naispuolinen toverinsa on Rin Asano. Muita keskeisiä hahmoja ovat Kagehisa Anotsu ja Taito Magatsu. Blade of the Immortal ilmestyi englanniksi Dark Horse Comicsin kustantamana. Lehtiversioista koottuja albumeita ilmestyy yhteensä 31 kappaletta. Takashi Miike ohjasi vuonna 2017 mangaan perustuvan elokuvan. Pääosaa esitti elokuvassa Takuya Kimura.https://www.boxofficemojo.com/release/rl2667808257/weekend/https://www.japantimes.co.jp/culture/2017/04/26/films/film- reviews/blade-immortal-film-version-manga-hit-goes-overboard-execution/ Loppuvuonna 2019 ensi-iltansa sai mangaan perustuva animesarja.https://www.animenewsnetwork.com/preview-guide/2019/fall/blade-of- the-immortal/.152097 == Albumeita == # Blood of a Thousand # Cry of the Worm # Dreamsong # On Silent Wings # On Silent Wings II # Dark Shadows # Heart of Darkness # The Gathering # The Gathering II # Secrets # Beasts # Fall Frost # Mirror of the Soul # Last Blood # Trickster # Shortcut # On the Perfection of Anatomy # The Sparrow Net # Badger Hole # Demon Lair # Demon Lair II # Footsteps # Scarlet Swords # Massacre # Snowfall at Dawn # Blizzard # Mist on the Spider's Web # Raining Chaos # Beyond Good and Evil # Vigilance # Final Curtain == Lähteet == == Aiheesta muualla == * * Luokka:Mangasarjat Luokka:Seinen Luokka:Toiminta-anime ja -manga Luokka:1990-luvun anime ja manga Luokka:2010-luvun anime ja manga
EuroBrun

EuroBrun oli pieni Formula 1 -talli, joka toimi F1-kausilla 1988–1990 vaatimattomalla budjetilla. EuroBrun-talli osallistui kaikkiaan 46 osakilpailuun saavuttamatta MM-pisteitä. Italialaisen Paolo Pavanellon Formula 3 -sarjassa menestyneen Euroracingin ja sveitsiläisen Walter Brunin urheiluautosarjoissa hyviä tuloksia saaneen tallien yhdistämisestä syntyi EuroBrun. Debyyttikaudella tallin kuljettajina toimivat Oscar Larrauri ja Stefano Modena. EuroBrun oli kärkiautoja noin 5 sekuntia hitaampi kierrosajoissa ja tallin parhaaksi tulokseksi jäi Modenan 11. sija Unkarin GP:stä 1988. Kanadan GP:ssä EuroBrun ajoi aika-ajoissa 15. lähtöruutuun, joka oli tallin paras aika-ajosuoritus sen F1-historian aikana. Kaudella 1989 ajatettiin vain yhtä EuroBrunia, muttei talli päässyt osallistumaan yhteenkään GP:hen, vaan karsiutui tai esikarsiutui niissä kaikissa. Kuljettajana toimi Gregor Foitek. Kausi 1990 jäi EuroBrunin viimeiseksi. USA:n GP:n 13. sija jäi kauden ainoaksi sijoitukseksi ja talli vetäytyi F1-sarjasta Espanjan GP:n 1990 jälkeen. ==Lähteet== Luokka:Italialaiset Formula 1 -tallit Luokka:Formula 1 -valmistajat
Walter Lippmann

Walter Lippmann (23. syyskuuta 1889 New York – 14. joulukuuta 1974 New York)Walter Lippmann Encyclopædia Britannica Online. Viitattu 20.7.2024. oli yhdysvaltalainen toimittaja ja kirjailija. Lippmann opiskeli filosofiaa ja valtiotiedettä Harvardin yliopistossa ja ryhtyi sitten lehtimieheksi. The New Republic -lehden ohella Lippmann tunnettiin New York Herald Tribunen liberaalina kolumnistina, josta tuli esikuva monille kansainvälisen politiikan toimittajille ympäri maailman. Muun muassa Max Jakobson ilmaisee teoksessaan Pelon ja toivon aika suurta arvostusta Lippmannia kohtaan.Jakobsonin tilinpäätös osa II, Osku Pajamäen blogi 9.12.2005. Viitattu 25.10.2014. Lippmann oli mukana valmistelemassa Versailles’n rauhankonferenssia. Hän arvosteli kolumneissaan hyvin voimakkaasti Vietnamin sotaa. Hän sai Pulitzer- palkinnon vuosina 1958 ja 1962 kolumnistina. Lippmannin kolumneja julkaisi myös Helsingin Sanomat.Virkkunen, Janne: Sanan mahtia ja vaikutusvaltaa , pääkirjoitukset, Keskisuomalainen 20.8.2008. Viitattu 25.10.2014. Lehtitekstiensä ohella Lippmann julkaisi kymmeniä kansainvälistä politiikkaa kuvaavia kirjoja, joista vuoden 1947 The Cold War antoi nimen kylmän sodan aikakaudelle. ==Teokset== *A Preface to Politics (1913) ISBN 1-59102-292-4 *Drift and Mastery (1914) ISBN 0-299-10604-7 *Public Opinion (1922) ISBN 0-02-919130-0 **Project Gutenbergissa *The Phantom Public (1925) ISBN 1-56000-677-3 *A Preface to Morals (1929) ISBN 0-87855-907-8 *The Good Society (1937) ISBN 0-7658-0804-8 *U.S. Foreign Policy: Shield of the Republic (1943) *The Cold War (1947) ISBN 0-06-131723-3 *Essays in the Public Philosophy (1955) ISBN 0-88738-791-8 ==Lähteet== Luokka:Yhdysvaltalaiset politiikantoimittajat Luokka:Yhdysvaltalaiset tietokirjailijat Luokka:Yhdysvaltalaiset kolumnistit Luokka:Journalismin Pulitzer-palkinnon saaneet Luokka:Vuonna 1889 syntyneet Luokka:Vuonna 1974 kuolleet
Mateo Flecha vanhempi

Mateo Flecha (1481–1553) oli espanjalainen renessanssiajan säveltäjä. Flecha syntyi Pradesin alueella Tarragonan maakunnassa. Hänen uskotaan opiskelleen musiikkia Barcelonassa. Flecha opetti musiikkia keisari Kaarle V:n tyttärille ja sävelsi lukuisia ensaladoja. Hän kuoli munkkiluostarissa vuonna 1553. Flechasta käytetään lisänimeä "vanhempi" erotukseksi hänen veljenpojastaan, Mateo Flecha nuoremmasta, joka oli säveltäjä hänkin. Luokka:Espanjalaiset säveltäjät Luokka:Renessanssisäveltäjät Luokka:Vuonna 1481 syntyneet Luokka:Vuonna 1553 kuolleet
Mateo Flecha

Mateo Flecha voi tarkoittaa kahta eri henkilöä, molemmat espanjalaisia renessanssisäveltäjiä: * Mateo Flecha vanhempi (1481–1553) * Mateo Flecha nuorempi (1530–1604)
BOOTP

BOOTP (Bootstrap Protocol) on tietoliikenteessä UDP-verkkoprotokollaa hyödyntävä protokolla, jolla palvelin voi jakaa verkon asiakkaalle IP- osoitteen automaattisesti. Protokolla määritellään :ssa. BOOTP käyttää UDP- portteja 68 ja 67. BOOTP:n tarkoitus on jakaa IP-osoite jo koneen käynnistyessä (bootstrap-vaiheessa), jonka jälkeen levytön työasema voi hakea käyttöjärjestelmän ytimen TFTP-palvelimelta. Myöhemmin myös eräät PC:n verkkokortit, kuten 3Comin 3c905c, jos siihen on asennettu tarvittava BIOS- piiri, hyödynsivät BOOTP:tä ja osasivat hakea koneen käynnistyslevykettä vastaavan sisällön verkosta. BOOTP:n käyttötarkoitus on lähes sama kuin RARP:n, mutta RARP on sidottu Ethernet-verkkoihin. DHCP on perustaltaan hyvin samankaltainen kuin BOOTP, mutta monimutkaisempi, ja suurin osa DHCP- palvelimista osaa toimia myös BOOTP-palvelimina. Myöhemmin Intel kehitti oman PXE-prokollan toteuttamaan samanlaisen koneen verkkokäynnistyksen mahdollistavan tekniikan. == Standardit == * - Bootstrap Protocol Luokka:TCP/IP
Afganistanin maakunnat

Afganistan koostuu 34:stä maakunnasta (velayat): #Badakhshan #Badghis #Baghlan #Balkh #Bamiyan #Daikond #Farah #Faryab #Ghazn #Ghowr #Helmand #Herat #Jowzjan #Kabul #Kandahar #Kapisa #Khost 18. Konar 19. Kondoz 20. Laghman 21. Lowgar 22. Nangarhar 23. Nimruz 24. Nurestan 25. Paktia 26. Paktika 27. Panjshir 28. Parvan 29. Samangan 30. Sar-e Pol 31. Takhar 32. Uruzgan 33. Vardak 34. Zabol == Lähteet == *
Pesuhuone

Pesuhuone on yleensä nimenomaan peseytymistä varten tarkoitettu huonetila. Tältä osin se eroaa kylpyhuoneesta, johon voi sisältyä muitakin toimintoja, kuten WC. Pesuhuone on usein sijoitettu saunan yhteyteen, jolloin nimitystä pesuhuone käytetään erotukseksi löylyhuoneesta. Pesuhuone toimii joskus myös pukeutumistilana. Pesuhuoneessa on yleensä vähintään lattiakaivo sekä suihku tai muu peseytymismahdollisuus. Pesuhuoneessa saattaa olla myös kylpyamme tai poreamme. Pesuhuone on yleensä laatoitettu tai päällystetty muovimatolla. Pesuhuoneessa saattaa olla myös paneloituja osia (esimerkiksi katto). Piirustusmerkintänä käytetään lyhennettä PH, PSH tai PESUH. Luokka:Asuinhuoneiston tilat
Leberin atrofia

Leberin atrofia on perinnöllinen mitokondrioiden toimintahäiriö, joka aiheuttaa vaikean näkövamman. Leberin atrofia puhkeaa yleensä elämän kolmannella vuosikymmenellä; tästä saattaa kuitenkin olla merkittäviäkin poikkeuksia. Näkö alkaa hämärtyä ensin toisessa silmässä, ja se voi nopeastikin sokeutua. Myös toisen silmän näkö alkaa heiketä tämän jälkeen. Useimmilla potilailla sairauteen ei liity muita oireita kuin näkövamma. Toistaiseksi tuntemattomasta syystä 80 prosenttia kaikista Leberin atrofiaan sairastuneista on miespuolisia. Joillakin potilailla ilmenee näkövamman lisäksi keskushermostoperäisiä oireita. Leberin atrofialle ei toistaiseksi tunneta parantavaa hoitoa. == Lähteet == Luokka:Silmätaudit
OSCA

OSCA () oli italialainen kilpa-autojen valmistaja, joka kilpaili Formula 1 -sarjassa kausilla – (ja Cooperin asiakastallina 1959). Maseratin veljekset olivat myyneet perustamansa Maseratin tehtaan ja nimen jo 1930-luvulla Orsin suvulle, joten he perustivat uuden tehtaan ja merkin, Oscan. Osca rakensi pieniä urheiluautoja, joista osa muutettiin formula-kakkosiksi. Osca osallistui F1-sarjaan ensimmäistä kertaa vuonna , jolloin tallin kuljettaja Franco Rol ajoi kotikilpailussaan Italian GP:ssä yhdeksänneksi, mikä jäi tallin historian parhaaksi suoritukseksi. Veljekset koettivat myös päästä F1:iin omilla F2-autoillaan, kun F1-luokkaa ajettiin F2-autoilla ja . Oscan autojen menestys oli kuitenkin kehno, ja veljekset myivät tallin myöhemmin MV Agustan moottoripyörätehtaalle. ==Formula 1-tulokset== Vuosi Talli Valmistaja Moottori Renkaat Kuljettajat 1 2 3 4 5 6 7 8 9 10 11 Pisteet Sijoitus OSCA Automobili OSCA 4500G OSCA 4.5 V12 SUI 500 BEL FRA GBR GER ITA ESP - \- Franco Rol 9 Élie Bayol OSCA 20 OSCA 2.0 L6 SUI 500 BEL FRA GBR GER NED ITA - \- Élie Bayol Kesk. ARG 500 NED BEL FRA GBR GER SUI ITA - \- OSCA OSCA 20 OSCA L6 Élie Bayol Kesk. Louis Chiron OSCA 20 OSCA L6 Louis Chiron 15 10 Élie Bayol OSCA 20 OSCA L6 Élie Bayol Kesk. OSCA Automobili OSCA F2 OSCA L4 ARG MON NED 500 BEL FRA GBR GER POR ITA MOR 0 \- Colin Davis WD Giulio Cabianca DNQ Luigi Piotti DNQ OSCA Automobili Cooper T43 OSCA L4 MON 500 NED FRA GBR GER POR ITA USA 0 \- Alejandro de Tomaso Kesk. == Lähteet == Luokka:Italialaiset Formula 1 -tallit Luokka:Autonvalmistajat Luokka:Formula 1 -valmistajat
Järjestysrelaatio

Järjestysrelaatio on jossakin joukossa määritelty relaatio, joka järjestää sen alkiot suuruusjärjestykseen. Järjestysrelaatiolle käytetään merkintöjä x < y (x on pienempi kuin y) tai y > x (y on suurempi kuin x). Joukossa E määritelty relaatio < on järjestysrelaatio, jos se toteuttaa seuraavat ehdot: * 1. Mille tahansa alkioille x \in E ja y \in E on seuraavista vaihtoehdoista voimassa täsmälleen yksi: joko x < y, x = y tai y < x. * 2. Jos x < y ja y < z, niin x < z, eli järjestysrelaatio on transitiivinen. Joukko, jossa on määritelty järjestysrelaatio, on järjestetty joukko. == Järjestetty kunta == Järjestetty kunta on kunta, jossa on määritelty järjestysrelaatio, joka edellisten lisäksi toteuttaa myös seuraavat ehdot: * 3. Jos x < y, niin x+z < y+z * 4. Jos x > 0 ja y > 0, niin x * y > 0. Järjestettyjä kuntia ovat esimerkiksi rationaalilukujen joukko \mathbb{Q} ja reaalilukujen joukko \mathbb{R}. Sitä vastoin kompleksilukujen kunnassa \mathbb{C} ei järjestysrelaatiota voida määritellä niin, että se toteuttaisi kaikki nämä ehdot. == Järjestettyihin joukkoihin liittyviä relaatioita == Järjestykseen ja samastukseen liittyviä relaatioita ovat lisäksi: x pienempi tai yhtäsuuri kuin y :x≤y "ei päde x>y" x suurempi tai yhtäsuuri kuin y :x≥y "ei päde x<y" x erisuuri kuin y :x≠y "ei päde x=y" == Lähteet == * TKK:n Laaja matematiikka 1 ==Kirjallisuutta== * Luokka:Joukko-oppi